З 2015 года традыцыйная сустрэча змяніла адрас - літаратурныя чытанні з удзелам педагогаў і вучняў школы сталі праводзіцца ў доме, дзе нарадзілася і выхоўвалася Таццяна Сапач. Тут можна пабачыць і пачуць Уладзіміра Арлова, Віктара Шніпа, Барыса Пятровіча (Сачанку), Ірыну і Галіну Дубянецкіх, бардаў Вольгу Цярэшчанку і Зміцера Бартосіка, маладога спевака і паэта Уладзю Лянкевіча, скульптара Геніка Лойку, маладзечанскага пісьменніка-краязнаўца Міхася Казлоўскага, вядомага фатографа Дзяніса Раманюка, спявачку Касю Камоцкую, рэжысёраў Уладзіміра Корзуна і Алега Дашкевіча.